ธปท.เปิดประมูลพันธบัตร 4 หมื่นล้านบาท
วันนี้ ธปท.เปิดประมูลพันธบัตรเดือนต.ค.ปีนี้ วงเงิน 4 หมื่นล้านบาทอายุ 13 วัน
19 ต.ค. 2555

วันนี้ ธปท.เปิดประมูลพันธบัตรเดือนต.ค.ปีนี้ วงเงิน 4 หมื่นล้านบาทอายุ 13 วัน   
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) ได้ออกประกาศกำหนดแผนการออกพันธบัตรธนาคารแห่งประเทศไทย อายุไม่เกน 15 วันในเดือนต.ค.ปีนี้  โดยในวันที่ 19 ต.ค.นี้ จะเปิดประมูลพันธบัตรรุ่น พ.42/13/55 วงเงิน 4 หมื่นล้านบาท อายุ 13 วัน วันที่ชำระเงินคือวันที่ 24 ต.ค. 2555 และวันครบกำหนด คือ 6 พ.ย. 2555  
ทั้งนี้ การเปิดประมูลพันธบัตรธนาคารแห่งประเทศไทยเป็นการดำเนินการตามปกติ ที่ธปท.ต้องดูแลสภาพคล่องในระบบให้อยู่ในระดับเหมาะสม และเป็นไปตามทิศทางนโยบายการเงิน ซึ่งปัจจุบันอัตราดอกเบี้ยนโยบายการเงิน หรือ อัตราดอกเบี้ยซื้อคืนพันธบัตรระยะ 1 วันอยู่ที่ระดับ 2.75%